དམ་ཆོས་གསང་བ་ཡོངས་འདུས་ལས༔ དགྱེས་བསྐང་སྤྲིན་གྱི་ཕུང་པོ་བཞུགས་སོ༔ གྱྀ། ན་མོ་གུ་རུ་ཡ༔ གྷུ སྣང་སྲིད་རོ་མཉམ་དགའ་སྟོན་གྱིས༔
བླ་མའི་དགྱེས་པ་བསྐང་བར་བྱ༔ ས་མ་ཡཱ༔ ཧཱུཾ་ཧྲཱིཿ༔ ཏིང་འཛིན་མོས་མཚོར་འཁྲུང་བའི་དགའ་སྟོན་ནོར༔ ཡིད་ཆོས་ལྷ་ཀླུ་མི་ཡི་དཔལ་འབྱོར་གཏེར༔ མ་བཟུང་རང་རིག་གསལ་བས་དང་བླངས་
ནས༔ རིག་འཛིན་བླ་མའི་ཐུགས་དམ་བསྐང་ཕྱིར་འབུལ༔ ཀ་དག་ཆོས་སྐུའི་དགོངས པ་ཡེ་གྲོལ་ཀློང༔ ལྷུན་གྲུབ་ལོངས་སྐུའི་དགོངས་པ་རང་གྲོལ་ངང༔ རོ་མཉམ་སྤྲུལ་སྐུའི་
དགོངས་པ་ཤར་གྲོལ་བབས༔ བརྒྱུད་གསུམ་ཆིག་རྫོགས་བླ་མའི་ཐུགས་དམ་བསྐངས༔ ཡེ་ནས་དྲི་བྲལ་འདས་པའི་སངས་རྒྱས་ཞལ༔ སྒྲིབ་གཡོགས་མི་དམིགས་ད་ལྟའི་སངས་རྒྱས་
དངོས༔ བྲལ་ཐོབ་མི་དམིགས་མ་འོངས་བདེ་བར་གཤེགས༔ ཐ་སྙད་སྤྲོས་བྲལ་བླ་མའི་ཐུགས་དམ་བསྐང༔ དགོངས་པའི་མཚོ་གླིང་དག་སྣང་རི་མོར་མངོན༔ རིག་པའི་སྒྲོམ་བུ་ཡེ་
ཤེས་བརྡས་འབྱེད་ཚེ༔ ཆིངས་བཞིའི་ཡོན་ཏན་ཆིག་རྫོགས་དཔལ་སྟེར་བའི༔ ཨོ་རྒྱན་གཏེར་འབྱུང་རྒྱལ་པོའི་ཐུགས་དམ་བསྐང༔ མ་རིག་ཚོགས་བརྒྱད་མངལ་རྒྱ་ལས་གྲོལ་ཏེ༔
327
H

གཏེར་ ཀུན་བཟང་ཉི་མའི་གསུང་། གསར།
རིག་པའི་བུ་ཆུང་རྟོགས་པའི་རྩལ་བསྐྱེད་ནས༔ ཡོན་ཏན་རིག་འཛིན་ཡབ་དང་མཉམ་མཛད་པའི༔ མ་ཆེན་ཡེ་ཤེས་མཚོ་རྒྱལ་ཐུགས་དམ་བསྐང༔ ཐུགས་ཀྱི་གསང་འཛིན་སློབ་དཔོན་
ཧཱུཾ་ཀ་ར༔ གསུང་གི་དབང་ཕྱུག་རྒྱལ་བ་མཆོག་དབྱངས་ཉིད༔ སྐུ་ཡི་གར་བསྒྱུར་རྒྱལ་ཚབ་རིག་པ་འཛིན༔ བདུད་འདུལ་ནུས་ལྡན་དཔའ་བོའི་ཐུགས་དམ་བསྐང༔ སྣང་སྟོང་ཟུང་འཇུ
ག་རིག་འཛིན་བླ་མའི་སྐུ༔ གྲགས་སྟོང་བརྗོད་མེད་དཔལ་ལྡན་བླ་མའི་གསུང༔ རིག་སྟོང་ཀ་དག་ཡེ་ཤེས་བླ་མའི་ཐུགས༔ མི་གཡོ་མཉམ་ཉིད་དགོངས་པའི་ཐུགས་དམ་བསྐངས༔
རྟེན་འབྲེལ་སྤྲུལ་སྐུའི་བླ་མ་གཟུགས་སུ་ངོམས༔ བདེ་ཆེན་རང་བྱུང་བླ་མ་སེམས་ཀྱི་གསང༔ ཀ་དག་དོན་གྱི་བླ་མ་རིག་པའི་ངང༔ དུས་གསུམ་འབྲལ་མེད་ཆེན་པོའི་ཐུགས་དམ་
བསྐང༔ མ་བཟུང་ཡུལ་སྣང་དག་པའི་དགའ་སྟོན་དང༔ མ་དམིགས་འཛིན་པ་གྲོལ་བའི་འདོད་ཡོན་གཏེར༔ མ་བཤམས་དུག་གསུམ་ཅེར་གྲོལ་སྨན་གཏོར་རཀ༔ མ་ལུས་མཉམ་རོལ་
མཆོད་པས་ཐུགས་དམ་བསྐང༔ དགོངས་པ་མཁའ་ལྟར་དག་པའི་ལྟ་བ་དང༔ དམིགས་གསལ་འཛིན་པ་གྲོལ་བའི་སྒོམ་པའི་ངང༔ བྱ་བཙལ་རེ་དོགས་རོ་སྙོམས་སྤྱོད་པ་ཡིས༔
328

གཉིས་བྱོན།
ท འབྲས་བུ་དག་ཆེན་བླ་མའི་ཐུགས་དམ་བསྐང༔ བསྐང་དང་བསྐང་བར་བྱ་བ་ཐ་སྙད་ཙམ༔ མཆོད་དང་མཆོད་བྱ་མཆོད་བྱེད་རྟེན་འབྲེལ་ཆོས༔ ཐམས་ཅད་མི་
དམིགས་ཀ་དག་སྤྲོས་དང་བྲལ༔ བློ་འདས་རྫོགས་པ་ཆེན་པོའི་ངང་དུ་བཞག༔ དེ་ལྟར་དགྱེས་བསྐང་ཐབས་བརྩོན་པས༔ རྣལ་འབྱོར་ཆག་ཉམས་སོར་ཆུད་དེ༔ ཉམས་རྟོགས་ཡར་ངོས་ཟླ་ལྟར་འཕེལ༔ རིག་འཛིན
རྒྱུད་པའི་སྲས་སུ་འགྱུར༔ ས་མ་ཡཱ༔ དམ་ཅན་རྒྱ་མཚོས་ཐུབ་པར་སྲུང༔ བཀའ་ལོག་ལག་ཏུ་མ་ཤོར་ཅིག༔ རྒྱ་རྒྱ་རྒྱ༔ གུ་ཧྱ༔ སྫི༔ ཞེས་པ་འདིའང་ལས་སྨོན་འཕྲོ་འཛོམས་ས་མནྟ་བྷ་ཏྲ་བཛྲ་ཞེས་བྱ་བས་བཀྲ་ཤིས་ལྷ་རེགས་དྲི་བྲལ་་གསང་གོས་
དཀར་པོ་བཅས་ཏེ་བསྐུར་ངོར༔ ཁོ་བོ་རྒྱལ་མཆོག་བཞད་པའི་རྡོ་རྗེས་མཁའ་འགྲོའི་འཕྲུལ་བརྡའ་ལས་ཞལ་བཤུས་ཏེ་དག་པར་ཕབ་པའི་ཡི་གེ་པ་ནི་ལུང་ཟིན་ས་མནྟ་ཏྲ་མ་ཎི་སོ། སརྦ་མངྒ་ལཾ།
329
H

330

H
ฮัท